**AROBS TRANSILVANIA SOFTWARE S.A.**

**J12/1845/1998, CUI: 11291045**

**Sediu: Cluj-Napoca, str. Donath, nr. 11, bl. M4, sc. 2, et. 3, ap. 28, jud. Cluj**

**CONVOCATOR**

Consiliul de Administrație al societății AROBS TRANSILVANIA SOFTWARE S.A., societate pe actiuni, înregistrată la Oficiul Registrului Comerțului de pe lângă Tribunalul Cluj sub nr. J12/1845/1998, CUI 11291045, Identificator Unic la Nivel European (EUID): ROONRC. J12/1845/1998, sediul situat in Cluj-Napoca, str. Donath, nr. 11, bl. M4, sc. 2, et. 3, ap. 28, jud. Cluj, capital social subscris si integral vărsat: 91.139.498,8 RON (denumita in continuare „**Societatea** sau **AROBS**”),

**CONVOACĂ**

Adunarea Generală Extraordinară a Acţionarilor Societăţii („**AGEA**”) pentru data de 22.12.2022, ora 12:00, la adresa Cluj Napoca, str. Constantin Brâncuși nr. 55-57-59, parter, Sala de Conferință, la care vor avea dreptul să participe și să voteze doar personale înregistrate ca acționari în registrul acţionarilor (ţinut de Depozitarul Central S.A.) la sfârşitul zilei de 12.12.2022, stabilită ca dată de referinţă („**Data de Referință**”). În caz de neîntrunire a cvorumului de validitate la prima convocare, o a doua şedinţă a AGEA se va desfăşura în data de 23.12.2022, ora 12:00, în acelaşi loc şi cu aceeaşi ordine de zi şi având aceeaşi Dată de Referinţă;

**Ordinea de zi propusă pentru prima și a doua convocare a AGEA:**

1. Aprobarea achiziționării de către Societate a părților sociale reprezentând fie întreg capitalul social, fie pachetul majoritar al societatii Î.M. AROBS SOFTWARE SRL, o societate cu răspundere limitată constituită şi care funcţionează conform legilor din Republica Moldova, cu sediul social în Municipiul Chișinău, str. Alexandru cel Bun, nr. 51/A,având nr de identificare de stat si cod fiscal 1011600019177, înregistrată la data de 24.05.2011, de la dl OPREAN VOICU. Prețul intregului pachet de parti sociale este in cuantum de 2.961.000 euro, stabilit prin Raportul de Evaluare efectuat de Neoconsult Valuation S.R.L, reprezentata prin Marius Șufană - Evaluator Acreditat ANEVAR, iar prețul pachetului majoritar de părți sociale, reprezentând 90% din capitalul social al Î.M. AROBS SOFTWARE SRL este în cuantum de 2.664.900 euro, conform Raportului de Evaluare efectuat de către același evaluator menționat mai sus.
2. Aprobarea achiziționării de către Societate a părților sociale reprezentând fie întreg capitalul social, fie pachetul majoritar al societatii AROBS TRACKGPS SRL, o societate cu răspundere limitată constituită şi care funcţionează conform legilor din Republica Moldova, cu sediul social în Municipiul Chișinău, str. Alexandru cel Bun, nr. 51/A,având nr de identificare de stat si cod fiscal 1017600032910, înregistrată la data de 08.08.2017, de la dl OPREAN VOICU. Prețul intregului pachet de parti sociale este in cuantum de 513.000 euro, stabilit prin Raportul de Evaluare efectuat de Neoconsult Valuation S.R.L, reprezentata prin Marius Șufană - Evaluator Acreditat ANEVAR, iar prețul pachetului majoritar de părți sociale, reprezentând 90% din capitalul social al AROBS TRACKGPS SRL este în cuantum de 461.700 euro conform Raportului de Evaluare efectuat de către același evaluator menționat mai sus.
3. Sub rezerva aprobării punctelor 1 și 2 de pe ordinea de zi, aprobarea împuternicirii d-nei Cleja Mihaela Stela – membru al Consiliului de Administratie, pentru a semna orice documente necesare pentru finalizarea Tranzacțiilor prevăzute la punctele 1 și 2 de pe ordinea de zi, și pentru îndeplinirea oricăror formalități necesare în acest sens, precum și pentru a întocmi, a semna oricare și toate documentele necesare pentru ducerea la îndeplinire a prezentei hotărâri.
4. Pentru perioada ce se va încheia la data de 31.12.2024, aprobarea încheierii de către Consiliul de Administratie a societăƫii a actelor de dobândire, înstrăinare, schimb sau de constituire în garanţie a unor active din categoria activelor imobilizate ale societăţii, a căror valoare depăşeşte, individual sau cumulat, pe durata unui exerciţiu financiar, 20% din totalul activelor imobilizate.
5. În vederea și sub condiția aprobării punctului 4 de pe ordinea de zi AGEA, aprobarea împuternicirii Consiliului de Administrație, cu posibilitatea de subdelegare, de a efectuate toate și oricare acte necesare, în vederea identificării modului de efectuare a investiției, inclusiv demararea negocierilor cu potențiali parteneri comerciali, semnarea de acte, contracte și alte documente similare, reprezentarea Societății în fața oricăror organe, instituții și/sau autorități publice abilitate și competente, precum și altele asemenea.
6. Aprobarea modificării pct. 5 aprobat prin Hotărârea AGEA nr.6 din 01.08.2022, in sensul in care limita distribuirii prinprogramul de stock option plan a acțiunilor răscumpărate și nedistribuite până la data prezentei Adunări Generale Extraordinare, conform Hotărârii Adunării Generale nr. 6 din data de 24.09.2021 și a Hotărârii Adunării Generale nr. 4 din data de 07.03.2022, pentru angajații și membrii organelor de conducere ale societății Arobs Development&Engineering S.R.L ( fosta Enea Services România S.R.L) se modifica de la limita maxima de 0,6% din capitalul social de la momentul prezentei Hotărâri la limita maxima de 0,36% din capitalul social de la momentul prezentei Hotărâri. Diferenta de actiuni in cuantum de 0,24% din capitalul social a Societatii se va realoca catre Arobs Transilvania Software SA.
7. Aprobarea modificării pct. 6 aprobat prin Hotărârea AGEA nr.6 din 01.08.2022, in sensul in care limita distribuirii prinprogramul de stock option plan a acțiunilor răscumpărate și nedistribuite până la data prezentei Adunări Generale Extraordinare, conform Hotărârii Adunării Generale nr. 6 din data de 24.09.2021 și a Hotărârii Adunării Generale nr. 4 din data de 07.03.2022, urmeaza a se modifica de la un număr maxim de 9.843.065 de actiuni la numărul maxim de 3.554.439 de acțiuni, acestea urmând a fi oferite în vederea remunerării și fidelizării angajaților si membrilor organelor de conducere ale Societății, precum și persoanele ce ocupă astfel de poziții în cadrul societăților afiliate, după cum urmează:

- în limita maxima a 0,07% din capitalul social de la momentul prezentei Hotărâri, pentru angajații și membrii organelor de conducere ale societății UCMS Group România S.R.L ;

- în limita maxima a 0,02% din capitalul social de la momentul prezentei Hotărâri,pentru angajații și membrii organelor de conducere ale societății SAS Fleet Tracking SRL.

- in limita maxima a 0,3% din capitalul social de la momentul prezentei Hotărâri, pentru angajații și membrii organelor de conducere ale societăților care vor fi achizitionate de catre Arobs Transilvania Software SA până in 28.04.2023.

Diferenta de actiuni în cuantum de 6.288.626 se va realoca catre socitatea Arobs Transilvania Software SA.

1. În condiția aprobării punctului 7 de pe ordinea de zi aprobarea distribuirii prinprogramul de stock option plan a unui număr maxim de 820.255 acțiuni din cele răscumpărate și nedistribuite până la data prezentei Adunări Generale Extraordinare, conform Hotărârii Adunării Generale nr. 6 din data de 24.09.2021 și a Hotărârii Adunării Generale nr. 4 din data de 07.03.2022, către angajați și membrii organelor de conducere ale Societății, precum și către persoane ce ocupă astfel de poziții în cadrul societății afiliate Berg Computers SRL, în limita maxima a 0,09% din capitalul social de la momentul prezentei Hotărâri.
2. Aprobarea delegării, către Consiliul de Administrație al Societății, a atribuțiilor Adunării Generale Extraordinare privind hotărârea de majorare a capitalului social al Societății, în temeiul prevederilor articolelor 114 și 220^1 din Legea Societăților și ale art. 86 din Legea nr. 24/2017 republicată, cu o valoare nominală maximă de 45.569.749,4 lei, reprezentând capitalul autorizat, pe o perioadă de 3 (trei) ani de la data hotărârii Adunării Generale, printr-una sau mai multe emisiuni de acțiuni ordinare, nominative și dematerializate și cu respectarea prevederilor legale și statutare.
3. În condiția aprobării punctului 8 de pe ordinea de zi, aprobarea delegării, către Consiliul de Administrație al Societății, a atribuției de a decide asupra ridicării sau restrângerii dreptului de preferință în cadrul operațiunilor de majorare a capitalului social hotărâte de către Consiliul de Administrație în baza delegării de competențe de către Adunarea Generală Extraordinară a Acționarilor, care au ca scop:
4. decontarea parțială sau totală a obligațiilor Societății, născute din contracte de achiziții de părți sociale / acțiuni ale altor societăți sau de investiții în alte societăți, în acțiuni ale Societății, cu respectarea prevederilor statutare și legale și în condițiile contractelor respective;
5. distribuirea de acțiuni în vederea implementării programelor de fidelizare și stimulare a personalului cheie prin participarea acestuia la capitalul social al Societății, de tip Stock-Option-Plan.
6. În condiția aprobării punctului 8 de pe ordinea de zi, aprobarea modificării Actului Constitutiv prin completarea articolului 15.5. cu subpunctul (xi), care va avea următorul conținut:

*„(xi) majorarea capitalului social al Societății cu o valoare nominală maximă de 45.569.749,4 lei, reprezentând capitalul autorizat, pe o perioadă de 3 (trei) ani de la data hotărârii Adunării Generale, printr-una sau mai multe emisiuni de acțiuni ordinare, nominative și dematerializate, cu respectarea prevederilor legale și statutare, în temeiul delegării atribuțiilor Adunării Generale Extraordinare a Acționarilor de majorare a capitalului social”*

1. În condiția aprobării punctului 9 de pe ordinea de zi, aprobarea modificării Actului Constitutiv prin completarea articolului 15.5. cu un subpunct numerotat corespunzător, care va avea următorul conținut: *„(xi/xii) ridicarea sau restrângerea dreptului de preferință al acționarilor în cadrul operațiunilor de majorare a capitalului social hotărâte de către Consiliul de Administrație în baza delegării de competențe de către Adunarea Generală Extraordinară a Acționarilor, care au ca scop:*
2. *decontarea parțială sau totală a obligațiilor Societății, născute din contracte de achiziții de părți sociale / acțiuni ale altor societăți sau de investiții în alte societăți, în acțiuni ale Societății, cu respectarea prevederilor statutare și legale și în condițiile contractelor respective;*
3. *distribuirea de acțiuni în vederea implementării programelor de fidelizare și stimulare a personalului cheie prin participarea acestuia la capitalul social al Societății, de tip Stock-Option-Plan*

 13. Aprobarea împuternicirii în mod expres „Consiliul de Administrație al Societății pentru inițierea, derularea, închiderea, înregistrarea operațiunilor de majorare de capital social hotărâte de către Consiliul de Administrație în temeiul delegării de competențe de către AGEA, inclusiv modificarea corespunzătoare a Actului Constitutiv al Societății, redactarea și semnarea tuturor documentelor și îndeplinirea oricăror formalități pentru punerea în aplicare și înregistrarea acestor operațiuni la autoritățile competente”.

14.Stabilirea datei de 12.01.2023 ca dată de înregistrare pentru identificarea acționarilor asupra cărora se răsfrâng efectele hotărârilor adoptate de către AGEA, în conformitate cu prevederile art. 87 (1) din Legea nr. 24/2017 și a datei de 11.01.2023 ca “ex-date” calculată în conformitate cu prevederile art. 2 alin. (2) lit. (l) din Regulamentul nr. 5/2018.

15. Aprobarea împuternicirii Președintelui Consiliului de Administrație si a Secretarului de Sedinta pentru semnarea împreună a hotărârii AGEA și pentru a îndeplini individual și nu împreună orice act sau formalitate cerute de lege pentru înregistrarea acesteia la Oficiul Registrului Comerțului de pe lângă Tribunalul Cluj, precum și pentru publicarea hotărârii AGEA conform legii.

**Informații importante cu privire la AGEA**

1. **Data de referință** -Data de referință aprobată de Consiliul de Administrație care servește la identificarea acționarilor care au dreptul să participe la AGEA, și să voteze în cadrul primei, respectiv celei de-a doua convocări, este data de 12.12.2022 ("Data de Referință").
2. **Completarea ordinii de zi** și prezentarea proiectelor de hotărâri

Unul sau mai mulți acționari reprezentând, individual sau împreună, cel puțin 5% din capitalul social are/au dreptul:

 - de a introduce puncte pe ordinea de zi a AGEA, cu condiția ca fiecare punct să fie însoțit de o justificare sau de un proiect de hotărâre propus spre adoptare de AGEA. Dacă exercitarea acestui drept determină modificarea ordinii de zi a AGEA publicata deja, Societatea face disponibilă o ordine de zi revizuită, folosind aceeași procedură ca și cea utilizată pentru ordinea de zi anterioară, înainte de Data de Referință și cu cel puțin 10 zile înainte de data AGEA;

- de a prezenta proiecte de hotărâre pentru punctele incluse sau propuse spre a fi incluse pe ordinea de zi a AGEA.

C. **Termenul limită**: Propunerile privind completarea ordinii de zi și cele privind proiectele de hotărâri vor fi transmise astfel încât să fie înregistrate de Societate cel târziu la data de 07.12.2022, ora 18.00, numai în scris, propunerile formulate urmând a fi transmise prin servicii de curierat, la adresa companiei din Cluj Napoca, str. Minerilor, nr. 63, sau prin mijloace electronice, la adresa de e-mail **ir@arobs.com**,însoțite de documentele de identificare a acționarului care face astfel de propuneri, conform celor prevăzute în Secțiunea G de mai jos. Ordinea de zi completata cu punctele astfel propuse de actionari va fi publicata, cel mai tarziu la data de 09.12.2022.

D. **Adresarea întrebărilor** Fiecare acționar are dreptul să adreseze întrebări privind punctele de pe ordinea de zi a AGEA anterior ședinței, iar Societatea are obligația de a răspunde la întrebările acționarilor. Pentru identificare, acționarii care adresează întrebări în scris înainte de ședința AGEA vor transmise Societății prin mijloacele prevăzute la Secțiunea G de mai jos întrebările, însoțite de documentele de identificare a acționarului (definite în Secțiunea G de mai jos). Răspunsurile la aceste întrebări vor fi prezentate în cadrul AGEA. Consiliul de Administrație poate formula un răspuns general pentru întrebările cu același conținut. Consiliul de Administrație va publica răspunsurile la întrebările acționarilor pe pagina de internet a Societății la secțiunea ”AGA”. **Termenul limită**: termenul limită de înregistrare la Societate a întrebărilor în scris este ziua lucrătoare anterioară datei AGEA (în prima sau în a doua convocare), respectiv 21.12.2022 pentru prima convocare și 22.12.2022 pentru a doua convocare. Acționarii care nu au transmis întrebările până la data limită prevăzută mai sus, le pot adresa direct în cadrul AGEA personal sau prin intermediarul platformei online de desfășurare a ședinței.

E. **Procedura de participare și vot prin împuternicire**

 Prevederi generale

 Fiecare acționar înregistrat la Data de Referință are dreptul de a desemna orice altă persoană fizică sau juridică în calitate de reprezentant pentru a participa și a vota în numele său în cadrul AGEA, pe baza unei împuterniciri speciale sau generale.

 Un acționar poate desemna o singură persoană să îl reprezinte în AGEA. Cu toate acestea, dacă acționarul deține acțiuni ale Societății în mai multe conturi de valori mobiliare, această restricție nu îl va împiedica să desemneze un reprezentant separat pentru acțiunile deținute în fiecare cont de valori mobiliare cu privire la AGEA.

 Reprezentantul se bucură de aceleași drepturi de a lua cuvântul și de a adresa întrebări în AGEA de care s-ar bucura acționarul pe care îl reprezintă. Pentru a putea fi desemnat ca reprezentant, respectiva persoană trebuie să aibă capacitate de exercițiu.

 În cazul în care un acționar este reprezentat de o instituție de credit care prestează servicii de custodie, aceasta va putea vota în AGEA pe baza instrucțiunilor de vot primite prin mijloace electronice de comunicare, fără a mai fi necesară întocmirea unei împuterniciri speciale sau generale de către acționar. Custodele votează în AGEA exclusiv în conformitate și în limita instrucțiunilor primite de la clienții săi având calitatea de acționari la Data de Referință.

 În situația discutării în cadrul AGEA, în conformitate cu prevederile legale, a unor puncte neincluse pe ordinea de zi publicată, împuternicitul poate vota pe marginea acestora conform interesului acționarului reprezentat. Netransmiterea împuternicirilor generale sau speciale până la data stabilită se sancționează cu pierderea dreptului de a vota prin reprezentant în cadrul AGEA.

 **Împuternicirea generală**

 Acționarul poate acorda o **împuternicire generală** valabilă pentru o perioadă care nu va depăși 3 ani, dacă părțile nu au prevăzut în mod expres un termen mai mare, cu condiția ca împuternicirea să fie acordată de către acționar, în calitate de client, unui intermediar definit conform art. 2 alin. (1) pct. 20 din Legea nr. 24/2017 sau unui avocat. Împuternicirea generală trebuie să conțină cel puțin următoarele informații:

 1. numele/denumirea acționarului;

 2. numele/denumirea reprezentantului (cel căruia i se acordă împuternicirea);

 3. data împuternicirii, precum și perioada de valabilitate a acesteia; împuternicirile purtând o dată ulterioară au ca efect revocarea împuternicirilor datate anterior;

 4. precizarea faptului că acționarul împuternicește reprezentantul să participe și să voteze în numele său prin împuternicirea generală în adunarea generală a acționarilor pentru întreaga deținere a acționarului la data de referință, cu specificarea expresă a Societății în mod individual sau printr-o formulare generică referitoare la o anumită categorie de emitenți.

 Împuternicirile generale care nu conțin cel puțin informațiile prevăzute mai sus nu sunt opozabile Societății. Împuternicirea generală nu poate fi utilizată dacă reprezentantul se află într-o situație de conflict de interese ce poate apărea, în special, în unul dintre următoarele cazuri:

 a) este acționar majoritar al Societății sau o altă persoană controlată de respectivul acționar;

 b) este membru al unui organ de administrare, conducere sau supraveghere al Societății, al unui acționar majoritar sau al unei persoane controlate, conform prevederilor lit. a);

 c) este angajat sau auditor al Societății ori al unui acționar majoritar sau al unei entități controlate, conform prevederilor lit. a);

 d) este soțul, ruda sau afinul până la gradul al patrulea inclusiv al uneia dintre persoanele fizice prevăzute la lit. a)-c).

 Un acționar poate desemna prin împuternicire unul sau mai mulți împuterniciți supleanți care să îi asigure reprezentarea în AGEA în cazul în care persoana împuternicită este în imposibilitatea de a-și îndeplini mandatul. În cazul în care prin împuternicire sunt desemnați mai mulți împuterniciți supleanți, se va stabili și ordinea în care aceștia își vor exercita mandatul.

 Împuternicitul nu poate fi substituit de o altă persoană decât în cazul în care acest drept i-a fost conferit în mod expres de către acționar în împuternicire. Dacă persoana împuternicită este o persoană juridică, aceasta poate să își exercite mandatul primit prin intermediul oricărei persoane ce face parte din organul său de administrare sau conducere sau dintre angajații săi. Împuternicirile, înainte de prima lor utilizare, se transmit Societății în copie, cuprinzând mențiunea conformității cu originalul sub semnătura reprezentantului, prin mijloacele prevăzute în Secțiunea G de mai jos, astfel încât să fie înregistrate de aceasta cu cel puțin 48 de ore înainte de prima dată de convocare a AGEA, împreună cu o declarație pe propria răspundere în original dată de reprezentantul legal al intermediarului sau de avocatul care a primit împuternicirea de reprezentare prin împuternicirea generală, semnată și dacă este cazul, ștampilată, din care să reiasă că:

- împuternicirea este acordată de respectivul acționar, în calitate de client, intermediarului sau, după caz, avocatului;

- împuternicirea generală este semnată de acționar, inclusiv prin atașare de semnătură electronică extinsă, dacă este cazul.

Împuternicirea generală încetează prin:

- revocarea scrisă de către acționarul mandant a acesteia, transmisă Societății cel mai târziu până la data-limită de depunere a împuternicirilor aplicabilă, redactată în limba română ori în limba engleză; sau

- pierderea calității de acționar a mandantului la Data de Referință; sau

- pierderea calității de intermediar sau de avocat a mandatarului.

Termenul limită: Împuternicirile generale, înainte de prima lor utilizare, însoțite de declarația reprezentantului în original vor fi transmise Societății astfel încât să fie înregistrate la Societate cel târziu la data de 20.12.2022, ora: 13:00.

**Împuternicirea specială**

Împuternicirea specială poate fi acordată oricărei persoane pentru reprezentare în AGEA în baza formularului pus la dispoziție de Societate și va conține instrucțiuni specifice de vot din partea acționarului, cu precizarea clară a opțiunii de vot pentru fiecare punct înscris pe ordinea de zi a AGEA. Procura specială poate fi acordată doar prin utilizarea formularului de procură specială pus la dispoziția acționarilor de către Societate conform secțiunii H.

Termenul limită: Împuternicirile speciale, însoțite de declarația reprezentantului în original vor fi transmise Societății astfel încât să fie înregistrate la Societate cel târziu la data de 20.12.2022, ora: 13:00.

 **F.** **Procedura de vot prin corespondență**

Acționarii Societății înregistrați la Data de Referință în registrul acționarilor Societății ținut de Depozitarul Central S.A. au posibilitatea de a vota prin corespondență prin utilizarea formularului de buletin de vot pentru votul prin corespondență pus la dispoziția acționarilor de către Societate, atât în limba română, cât și în limba engleză, pus la dispozitia lor incepand cu data de 21.11.2022, pe website-ul Societatii, in platforme de vot electronic sau la adresa companiei din Cluj Napoca, str. Minerilor, nr. 63. Votul prin corespondență poate fi exprimat de către un reprezentant convențional al acționarului numai în situația în care acesta a primit din partea respectivului acționar o împuternicire specială/generală care se depune la Societate sau dacă reprezentantul este o instituție de credit care prestează servicii de custodii, astfel cum este precizat în Secțiunea E de mai sus. Dacă persoana care reprezintă acționarul prin participare personală la AGEA este alta decât cea care a exprimat votul prin corespondență, atunci pentru valabilitatea votului său aceasta prezintă secretarului de ședință al AGEA o revocare scrisă a votului prin corespondență semnată de acționar sau de reprezentantul care a exprimat votul prin corespondență. Acest lucru nu este necesar dacă acționarul sau reprezentantul legal al acestuia este prezent personal în cadrul AGEA. În cazul votului prin corespondență, buletinele de vot, completate în limba română sau engleză și semnate, împreună cu o copie a actului de identitate al acționarului, se transmit Societății prin mijloacele prevăzute la Secțiunea G de mai jos. Buletinele de vot prin corespondență care nu conțin cel puțin informațiile cuprinse în formularul pus la dispoziție de Societate nu sunt opozabile Societății. Netransmiterea buletinelor de vot prin corespondență până la data stabilită se sancționează cu pierderea dreptului de a vota în cadrul AGEA. **Termenul limită**: Buletinele de vot prin corespondență, însoțite de documentele menționate vor fi transmise Societății astfel încât să fie înregistrate la Societate cel târziu la data de 20.12.2022, ora: 10:00 AM.

 **G.** **Acționarii pot opta in a exprima votul prin utilizarea de mijloace electronice de vot.**

**Vot online** prinutilizarea de mijloace electronice de vot conform art.197 al Regulamentului 5/2018 al A.S.F. privind emitenții de instrumente financiare și operațiuni de piață prin accesarea linkului <https://arobs.evote.ro> de pe orice dispozitiv conectat la internet.

Pentru identificare și acces online la AGA acționarii pun la dispoziție următoarele informații:

a) Persoanele fizice:

-  Nume Prenume

-  Cod Numeric Personal (CNP)

-  Adresa email

-  Copie act identitate (buletin de identitate, carte de identitate, pașaport, permis de ședere) \*

-  Numar telefon (optional)

- se pot conecta direct utilizând credențialele de acces generate în urma identificării prin intermediul Platformei de Înrolare Investitori dezvoltată de Depozitarul Central: https://www.roclear.ro/Inrolare-Investitori

b) Persoanele juridice:

-  Denumire persoană juridică

-  Cod unic de înregistrare (CUI)

-  Nume Prenume reprezentant legal

-  Cod Numeric Personal (CNP) reprezentat legal

-  Adresa email

- Act identitate reprezentant legal (buletin de identitate, carte de identitate, pasaport, permis de sedere)\*

-  Copie certificat constatator eliberat de registrul comerțului sau orice document echivalent emis de către o autoritate competentă din statul în care acționarul persoană juridică este înmatriculat în mod legal, prezentat în original sau în copie conform cu originalul. Documentele care atestă calitatea de reprezentant legal al acționarului persoană juridică vor fi emise cu cel mult 30 de zile inainte de data de referinta \*

- Numar telefon (optional)

Documentele prezentate într-o altă limbă decât engleză vor fi însoțite de traducerea realizată de un traducător autorizat în limbile română/engleză.

\*copia electronică a documentelor mai sus menționate va fi încărcată online (upload) în câmpurile dedicate. Fișierele ce pot fi încărcate pot avea una dintre următoarele extensii: .jpg, .pdf, .png.

Acționarul se poate conecta și vota ori de câte ori dorește în intervalul desemnat votului prin corespondență și/sau live, ultima opțiune de vot fiind cea înregistrată.

Identificarea făcută de Societate în cazul persoanelor fizice da acces la Adunările Generale ale Societății în situația în care respectiva persoană fizică este acționar la data de referință aferenta. Identificarea făcută de Societate în cazul persoanelor juridice, procurilor speciale sau generale da acces la Adunările generale ale Societății după probarea de fiecare dată a validității reprezentatului legal, respectiv al persoanei împuternicite.

În situația în care în urma procesului de identificare apar neconcordanțe între datele oferite de acționar și cele din Registrul acționarilor la data de referință acționarul va fi înștiințat și va fi îndrumat să contacteze Departamentul relații cu acționarii la adresa ir@arobs.com .

Formularele de vot prin corespondență pot fi transmise electronic prin intermediul a mijloace electronice de vot conform art.197 al Regulamentului 5/2018 al A.S.F. privind emitenții de instrumente financiare și operațiuni de piață, cu modificările și completările ulterioare. Identificarea și exprimarea votului prin corespondență electronic se face prin accesarea linkului: <https://arobs.evote.ro> .

Formulare de vot electronic pot fi transmise oricând de la începerea votului până în sesiunea live a adunării generale a acționarilor, ultima opțiune de vot transmisă fiind cea înregistrată.

În situația în care acționarul care și-a exprimat votul prin corespondență participă la adunarea generală personal sau prin reprezentant (sub rezerva că o procură specială/generală a fost transmisă cu respectarea condițiilor mentionate în prezentul convocator), votul prin corespondență exprimat pentru acea AGA va rămâne valabil doar daca acționarul nu își exprimă personal sau prin reprezentant o altă opțiune de vot.

Dacă persoana care reprezintă acţionarul prin participare personală la adunarea generală este alta decât cea care a exprimat votul prin corespondenţă, atunci pentru valabilitatea votului său aceasta prezintă la adunare o revocare scrisă a votului prin corespondenţă semnată de acţionar sau de reprezentantul care a exprimat votul prin corespondență.

 **H.** **Modalități de transmitere a documentelor și alte formalități**

Toate documentele menționate în acest convocator ca fiind necesare în vederea exercitării drepturilor de acționar aferente AGEA vor fi transmise Societății astfel încât să fie înregistrate de Societate în termenele prevăzute de prezentul convocator, astfel: - prin depunere la Registratură sau trimise prin poștă sau curierat cu confirmare de primire la adresa: România, Cluj-Napoca, str. Minerilor, nr.63, jud. Cluj, cu mențiunea în clar pe plic: "Pentru Adunarea Generală Ordinara/Extraordinară AROBS Transilvania Software S.A. din data de 22.12.2022/23.12.2022" sau - la adresa de e-mail ir@arobs.com cu semnătură electronică extinsă încorporată conform Legii nr. 455/2001 privind semnătura electronică, cu mențiunea clară la subiectul e-mailului: "Pentru Adunarea Ordinara/Generală Extraordinară AROBS Transilvania Software S.A. din data de 22.12.2022/23.12.2022".

Documentele de identificare menționate în acest convocator se referă întotdeauna la:

 (a) copie a actului de identitate valabil al acționarului persoană fizică (carte de identitate/pașaport), purtând semnătura acționarului, data și mențiunea "Conform cu originalul"; sau

(b) dovada că persoana semnatară a actului prin care se exercită dreptul sau procedura prevăzută de acest convocator este reprezentantul legal al acționarului (dacă acționarul nu a furnizat depozitarului central/participantului informații corespunzătoare privind reprezentantul său legal), precum și, în orice caz, o copie a cărții de identitate/pașaport al reprezentantului legal purtând semnătura acționarului, data și mențiunea "Conform cu originalul".

Documentele care atestă calitatea de reprezentant legal întocmite într-o limbă străină, alta decât limba engleză, vor fi însoțite de o traducere realizată de un traducător autorizat în limba română sau în limba engleză. Dacă acționarul entitate juridică nu a furnizat depozitarului central/participantului informații corespunzătoare privind reprezentantul său legal, dovada calității de reprezentant legal al acționarului se face în baza documentelor relevante eliberate de registrul comerțului sau de o altă autoritate similară din statul în care acționarul este înmatriculat, aflate în termenul de valabilitate.

Calitatea de acționar, precum și, în cazul acționarilor persoane juridice sau al entităților fără personalitate juridică, calitatea de reprezentant legal se constată în baza listei acționarilor de la Data de Referință, primită de Societate de la DEPOZITARUL CENTRAL - S.A., pe baza următoarelor documente prezentate Societății de către acționar, emise de DEPOZITARUL CENTRAL - S.A. sau de participanții care furnizează servicii de custodie:

a) extrasul de cont din care rezultă calitatea de acționar și numărul de acțiuni deținute;

b) documente care atestă înscrierea informației privind reprezentantul legal la DEPOZITARUL CENTRAL - S.A./respectivii participanți.

 **I. Obligațiile reprezentantului. Depunerea procurilor și a copiilor după actele de identitate**

Reprezentantul are obligația să voteze în conformitate cu instrucțiunile formulate de acționarul care l-a desemnat. În cazul procurii speciale, un exemplar original, completat în limba română sau în limba engleză și semnat de acționar, împreună cu o copie a actului de identitate al acționarului și al reprezentantului, se vor transmite Societății conform Secțiunii G de mai sus. Împuternicirile speciale care nu conțin cel puțin informațiile cuprinse în formularul pus la dispoziție de Societate nu sunt opozabile Societății.

**Termenul limită**: Împuternicirile speciale, însoțite de documentele menționate vor fi transmise Societății astfel încât să fie înregistrate la Societate cel târziu la data de 21.12.2022, ora: 10:00.

 **J**. **Documentele și materiale informative pentru AGEA**

Documentele și materialele informative referitoare la punctele incluse pe ordinea de zi a AGEA, prezentul convocator, proiectele de hotărâri, numărul total de acțiuni și drepturile de vot la data convocării, precum și formularele de procură specială și formularele de vot prin corespondență pentru AGEA vor fi puse la dispoziția acționarilor, atât în limba română, cât și în engleză, începând cu data de 21.11.2022 la punctul de lucru al Societății din Romania, Cluj-Napoca, str. Minerilor, nr.63, jud. Cluj și vor fi disponibilizate pe pagina de web a Societății (www.arobsgrup.ro, secțiunea “investitori” < Adunările Generale ale Acționarilor).

La data convocării, capitalul social al Societății este format din 911.394.988acțiuni nominative, dintre care 83.625.788 acțiuni sunt deținute de Societate și nu conferă drept de vot. Prin urmare, la data convocării, numărul total de drepturi de vot atașate acțiunilor emise de Societate este de 827.769.200 drepturi de vot. Proiectele de hotărâri propuse de către acționari vor fi adăugate pe pagina de internet a Societății de îndată ce este posibil, după primirea lor de către Societate. Informații suplimentare se pot obține de la Departamentul Relații cu Investitorii, la adresa de e-mail: **ir@arobs.com;** și de pe website-ul Societății **www.arobsgrup.ro.**

Recomandare

Arobs Transilvania Software S.A. recomandă acționarilor săi ca, în măsura posibilului:

• să acceseze materialele informative în format electronic,

• să voteze prin corespondență,

• să utilizeze mijloace electronice de comunicare.

 Voicu OPREAN

 Președinte Consiliu Administrație